Zubné lekárstvo je úzko spojené s rtg diagnostikou. Zobrazovacie metódy sú pre modernú zubnú ambulanciu neoddeliteľnou súčasťou. Rtg diagnostika je často nevyhnutná pre stanovenie diagnózy a následnú kontrolu ošetrenia.
Rtg snímka nám ponúka dvojrozmerné zobrazenie požadovanej oblasti a veľmi rýchlu diagnostiku:
– zubných kazov v medzizubných priestoroch a pod výplňami, ktoré sú inak voľnému oku neprístupné,
– previslých výplní,
– chronických zápalových zmien v oblasti koreňa,
– cýst,
– správneho endodontického ošetrenia,
– zobrazenie polohy neprerezaných zubov múdrosti,
– zlomenín v oblasti sánky a čeľuste a mnoho iných.
Všetky ambulancie sú vybavené röntgenom – Gender expert, Hyper Sphere a RVG systémom TROPHY a SUNI. S ich pomocou môžeme okamžite urobiť röntgen, po ktorom nasleduje rýchla diagnostika. Pretože sú röntgenové lúče spojené s počítačom, je taký röntgenový výkon minimálne rizikový. Pomocou intraorálnej kamery SUNI môžeme vidieť skutočný stav úst pacienta, ukázať pacientom podrobnosti o ich zuboch a zmapovať stav v ústnej dutine.
Pracovisko disponuje panoramatickým röntgenovým zariadením MYRAY na zhotovenie OPG a 3D CT skenov.